Hei, denne artikkelen er over ett år gammel og kan inneholde utdatert informasjon

Mann skal ha avfyrt skudd under ran av nettbutikk Pågrepet i Østfold.

Politiet pågrep mandag en mann i 20-årene etter at han skal ha avfyrt skudd under et ran av en nettbutikk på Greåker i Østfold.

Etter det væpnede ranet kjørte mannen av gårde fra stedet med varer fra nettbutikken i en stjålet bil, melder NRK.

Politiet fikk imidlertid en observasjon av bilen på E6 som førte til at mannen ble stanset uten dramatikk i Vestby.

Den pågrepne skal ha kommet inn i nettbutikken og avfyrt ett skudd i lufta med en revolver. Deretter skal han ha truet til seg varer fra butikken.

- Det er en person som er veldig godt kjent for oss. Han har gjort mye kriminelt tidligere, vi har mange saker liggende på ham, sier operasjonsleder Runar Eriksen i Østfold politidistrikt.

(NTB)